CELEX: 62016CB0655
Language: lv
Date: 2017-10-24 00:00:00
Title: Apvienotās lietas C-655/16 un C-656/16: Tiesas (astotā palāta) 2017. gada 24. oktobra rīkojums (Tribunale Amministrativo Regionale per il Lazio (Itālija) lūgumi sniegt prejudiciālu nolēmumu) – Hitachi Rail Italy Investments Srl (C-655/16), Finmeccanica SpA (C-656/16)/Commissione Nazionale per le Società e la Borsa (Consob) Lūgums sniegt prejudiciālu nolēmumu — Tiesas Reglamenta 99. pants — Sabiedrību tiesības — Direktīva 2004/25/EK — Pārņemšanas piedāvājumi — 5. panta 4. punkta otrā daļa — Iespēja pielāgot piedāvājuma cenu tādos apstākļos un saskaņā ar tādiem kritērijiem, kas ir skaidri noteikti — Valsts tiesiskais regulējums, kurā uzraudzības iestādei ir paredzēta iespēja palielināt pārņemšanas piedāvājumu kolūzijas gadījumā starp piedāvājuma iesniedzēju un pārdevēju

8.1.2018   
            
            
               LV
            
            
               Eiropas Savienības Oficiālais Vēstnesis
            
            
               C 5/16
            
         Tiesas (astotā palāta) 2017. gada 24. oktobra rīkojums (Tribunale Amministrativo Regionale per il Lazio (Itālija) lūgumi sniegt prejudiciālu nolēmumu) – Hitachi Rail Italy Investments Srl (C-655/16), Finmeccanica SpA (C-656/16)/Commissione Nazionale per le Società e la Borsa (Consob)
   
   (Apvienotās lietas C-655/16 un C-656/16) (1)
   
   (Lūgums sniegt prejudiciālu nolēmumu - Tiesas Reglamenta 99. pants - Sabiedrību tiesības - Direktīva 2004/25/EK - Pārņemšanas piedāvājumi - 5. panta 4. punkta otrā daļa - Iespēja pielāgot piedāvājuma cenu tādos apstākļos un saskaņā ar tādiem kritērijiem, kas ir skaidri noteikti - Valsts tiesiskais regulējums, kurā uzraudzības iestādei ir paredzēta iespēja palielināt pārņemšanas piedāvājumu kolūzijas gadījumā starp piedāvājuma iesniedzēju un pārdevēju)
   (2018/C 005/21)
   Tiesvedības valoda – itāļu
   
      Iesniedzējtiesa
   
   
      Tribunale Amministrativo Regionale per il Lazio
   
   
      Pamatlietas puses
   
   
      Prasītājas: Hitachi Rail Italy Investments Srl (C-655/16) un Finmeccanica SpA (C-656/16)
   
      Atbildētāja: Commissione Nazionale per le Società e la Borsa (Consob)
   
   
      Piedaloties: Amber Capital Italia Sgr SpA, Amber Capital Uk Llp, Bluebell Partners Limited, Elliot International Lp, The Liverpool Limited Partnership un Elliot Associates L.P.
   
   
      Rezolutīvā daļa:
   
   Eiropas Parlamenta un Padomes 2004. gada 21. aprīļa Direktīvas 2004/25/EK par pārņemšanas piedāvājumiem 5. panta 4. punkta otrā daļa ir jāinterpretē tādējādi, ka tā pieļauj tādu valsts tiesisko regulējumu, kāds ir aplūkots pamatlietā un kurā valsts uzraudzības iestādei ir atļauts palielināt pārņemšanas piedāvājuma cenu “kolūzijas” gadījumā, neprecizējot konkrēto rīcību, kas raksturotu šo jēdzienu, ar nosacījumu, ka no šī tiesiskā regulējuma ar valsts tiesībās atzītām interpretācijas metodēm var pietiekami skaidri, precīzi un paredzami secināt, kā minētais jēdziens ir interpretējams.
   
      (1)  OV C 121, 18.4.2017.